### 7.     Beslutning om at godkende Forslag til Lokalplan nr. 572 for erhvervsområde E2.1 ved [adresse]

**Åbent**

Sagsnr.: 326-2018-32889       J.nr.: 01.02.05           Dokumentnr.:
326-2019-66753

**Sagstype**

Beslutning.

**Resume og sagens baggrund**

Virksomheden JK EL & Køl ApS ønsker at etablere nyt
domicil ved [adresse] syd for Gørlev. Teknik- og Miljøudvalget har på
møde den 7. februar 2019, punkt 10, godkendt, at der udarbejdes en supplerende
lokalplan for projektet. Forslag til lokalplan nr. 572 for erhvervsområde E2.1
ved [adresse] erstatter del af rammelokalplan nr. 568.

**Indstillinger**

Direktøren indstiller at:

1.    Forslag til Lokalplan
nr. 572 for erhvervsområde E2.1 ved [adresse], godkendes til offentlig
fremlæggelse i 2 uger.

2.    Vurderingen om,
at der ikke skal gennemføres en miljøvurdering offentliggøres med klagefrist på
4 uger.

3.    Administrationen
bemyndiges til at foretage nødvendige redaktionelle ændringer til planforslaget
forinden offentlig bekendtgørelse.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Forslag til Lokalplan nr. 572 for erhvervsområde E2.1 ved
[adresse] (Bilag 1) fremlægges med henblik på at godkende planforslaget
til offentlig fremlæggelse i 2 uger.

Med den nye planlov, som trådte i kraft den 15. juni 2017,
er høringsfristen ændret. Ændringen betyder, at den generelle høringsfrist for
lokalplaner af mindre betydning kan nedsættes til mindst 2 uger.

*Lokalplanforslaget*

Lokalplanområdet er omfattet af rammelokalplan nr. 568 for
erhvervsområde ved [adresse], Gørlev (endeligt vedtaget den 7. juni 2018) og
ligger i delområde E2, hvor der ikke er byggeret. Det er derfor en forudsætning
for projektet, at der udarbejdes en supplerende lokalplan for det pågældende
areal.

Uddrag fra Lokalplan 568 § 3.1: ”*Delområde E2 fastlægges
til lettere erhverv indenfor erhvervsklasserne 1-4, herunder serviceerhverv,
lettere industri-, værksteds-, håndværks-, lager-, og transportvirksomhed med
tilhørende administration. Desuden mulighed for butikker til særlig
pladskrævende varegrupper. Lokalplanen giver dog ikke mulighed for bebyggelse
inden for dette delområde.*”

Lokalplanen gennemføres kun for det ansøgte areal på ca.
3.000 m2, og restarealet i delområde E2 vil fortsat være omfattet af
rammelokalplan 568. Det betyder, at fremtidige bebyggelser i området fortsat
vil forudsætte en særskilt lokalplanlægning ved hver enkelt ansøgning,
medmindre, at ejer gennemfører en samlet lokalplan for det resterende areal i
delområde E2.

*Om projektet*

Administrationen har i samarbejde med projektudvikler og
dennes rådgiver udarbejdet et forslag til lokalplan.

Bygherre har indgået forhåndsaftale med den nuværende ejer
om køb af 3.000 m2 grund, hvor det er planen at opføre en
erhvervsbygning på ca. 600 m2. I bygningen skal der etableres
lokaler til administration, værksted og varelager og det er hensigten at give
bygningen et åbent udtryk ud mod [adresse].

Bygningen opføres som halbyggeri med store vinduespartier ud
mod [adresse] og med facadebeklædning af profilerede stålplader.
Bygningen indrettes med diverse nye energibesparende og bæredygtige
teknologier, såsom solceller, solvarme, jordvarme, regnvandsopsamling for
toiletter med mere, hvorved virksomheden også anvendes som showroom for
virksomhedens kunder.

Lokalplanområdet ligger mellem rammelokalplanens
delområder G2 og E1 umiddelbart nord for [adresse] og Fix ved [adresse], syd for
[adresse]. Planen giver mulighed for at udvikle et erhvervsområde i den sydlige
del af Gørlev. Lokalplanområdet overføres fra landzone til byzone og indeholder
byggeretsgivende bestemmelser.

Lokalplanens formål er, at:

·
Skabe mulighed for, at der kan opføres erhverv i miljøklasserne
1-4, herunder håndværksvirksomhed, eller andre erhverv, som opfylder
lokalplanens anvendelsesbestemmelser.

·
Sikre, at udfordringerne med opstuvning af regnvand i
lokalplanområdet afhjælpes.

Lokalplanområdet er vandlidende og planen skal tage hensyn
til [adresse], et rørlagt vandløb, som der ikke må bygges eller anlægges
ovenpå.

*Spildevandsplantillæg*

Lokalplanområdet er ikke en del af spildevandsplanen,
hvorfor det er nødvendigt at udarbejde et tillæg til spildevandsplanen for at
kunne byggemodne området. Der udarbejdes et spildevandsplantillæg, som
behandles i en særskilt sagsfremstilling.

*Miljøscreening*

Administrationen har foretaget en indledende vurdering af,
om der skal gennemføres en egentlig miljøvurdering.

Administrationen har vurderet,
at tidligere gennemført screening for miljøvurdering, primo 2018, kan lægge til
grund for Lokalplan nr. 572. Begrundelsen er:

·
at lokalplanen udarbejdes indenfor rammelokalplan nr. 568, som
også medtager hensynet til kommende, mindre lokalplaner indenfor rammeplanen

·
at lokalplanen har et omfang og karakter der er indeholdt i den tidligere
screening foretaget for rammelokalplanen

·
at lokalplanen ikke ses at påvirke et internationalt
naturbeskyttelsesområde, og

·
at det vurderes, at planen ikke kan få væsentlig indvirkning på
miljøet.

*Det videre forløb*

Godkendes lokalplanforslaget til offentlig fremlæggelse, vil
forslaget blive fremlagt i høring i 2 uger. Herefter vil eventuelle
bemærkninger m.v. blive behandlet og/eller indarbejdet, og det forventes, at
lokalplanforslaget kan fremlægges til endelig godkendelse i juni 2019.

**Økonomiske konsekvenser**

Ingen.

**Teknik- og Miljøudvalgets møde
den 4. april 2019:**

Anbefales, dog med høringsperiode på 4 uger.

**Økonomiudvalgets møde den 10.
april 2019:**

Teknik- og Miljøudvalgets flertalsindstilling anbefales.

**Bilag**

|  |  |
| --- | --- |
| Bilag 1 - Forslag til lokalplan nr. 572 for erhvervsområde E2.1 ved [adresse]. | 326-2019-89760 |
| Bilag 2 - Notat vedr. screening for miljøvurdering, Lokalplan nr. 572 | 326-2019-94110 |